HTC Dream
HTC Dream (tuntud ka kui T-Mobile G1 või Era G1) on nutitelefon, mille töötas välja HTC. See toodi turule oktoobris 2008. Dream oli esimene nutitelefon, mis kasutas Linuxi-põhist Androidi operatsioonisüsteemi. Hiljem ostsid selle ja uuendasid seda Google ja Open Handset Alliance, et valmistada konkurent tol ajal olevatele nutitelefonide platvormidele nagu Symbian, BlackBerry ja iPhone. Sellel operatsioonisüsteemil on muudetav graafiline kasutajaliides, Google'i süsteemide integratsioon nagu Gmail, teatesüsteem, mis näitab hiljuti saadud sõnumeid rakendustelt, ja Android Market, et alla laadida teisi rakendusi. Dreamil oli hea ja korralik riistvara, kuid uut Androidi operatsioonisüsteemi kritiseeriti, sest sellel oli vähe funktsioone ja puudusid mitmed tähtsad kolmanda osapoole rakendused (võrreldes vanemate opsüsteemidega). Seda peeti innovatiivseks tänu ta avatusele ja Google'i süsteemidega integreeritusele.